OM RETRACTILE ANTENNER HOS EN 
DIPTER-LARVE, TANYPUS 


FR. MEINERT. 


Ved mine Studier i denne Sommer og Efteraar af Mygge- 
nes Udviklingshistorie har ogsaa to Arter af Slægten Tanypus, 
nemlig T. varius’ og T. monilis? været Gjenstand for mine 
Undersögelser og Udklækningsforsög. Det er ikke min Agt, at 
indlade mig paa en Beskrivelse af disse Insekters Metamorphose, 
som jeg först agter at give i Sammenhang med de övrige Myg- 
geformers, men. eet Punkt er dog forekommet mig at have saa 
stor Betydning, at det vel fortjente en hurtig og særlig Publica- 
tion? og icke udsættes for at blive overseet, ved at hensættes som 


1 B. FR. FRIES giver i sin Dissertation, Monographia Tanyponum Sue- 
cie, præcide C. FR. FALLÉN, Lund, 1823, en beskrivelse og Afbildning af 
denna Tanypus-Larve, som dog lader adskilligt tilbage at önske i Nöiagtig- 
hed og Fuldstændighed. 

2 DE GEER har i Mém. d. Ins. VI. p. 394. t. 24 f. 15—19, givet en 
Beskrivelse og Afbildning af Udviklingshistorien til hans Tipula maculata c: 
Tanypus monilis LINN. 

$ Moxon giver i Description of the Peripheral Termination of a Motor 
Nerve (Quart. Journ. Microsc. Se. VI (1866). p. 235—40) en Beskrivelse af 
den Maade, hvorpaa Nerven ender paa en bestemt Muskel, nemlig »retractor 
antennæ of the larva of a gnat» (citeret af R. ARNDT, Arch. f. mikrosk. Anat. 
IV (1873). p- 488—89), men hverken her eller senere i Texten eller i Tavle- 
forklaringen, hvor den simpelthen kaldes »motør antennal muscle», tales der 
ellers et Ord om Antennernes Bevægelsemaade. T. IV. f. 3 giver vel en Frem- 
stilling af hele Hovedet, seet fra oven, men heller ikke her er Antennernes 
Bevægelse angivet med Sikkerhed, og det er ganske tydeligt, at omend MOXON 
har seet denne Bevægelse, er den dog ikke af ham, ialtfald under denne Un- 

en Anmærkning i en större Afhandling. Dette Punkt er Anten- 
nernes Retractilitet hos Larverne af de to nævnte Dipterer eller 
Myg; og den morphologiske Betydning heraf forekommer mig da 
at være den, at disse, Antennerne, alene ved denne Evne vise sig 
at være heteronome med Metamerernes Exponenter (Munddelene 
og Benene). Jeg har allerede gjentagne Gange! udtalt mig mod 
Arthropod-Lemmernes og Insekt-Antennernes Homonomi, navnlig 
gaaende ud fra den forskjellige Character af disse Vedhængs 
Grunddele, idet jeg benægter Homonomien mellem Metamererne 
og Issepladen (med Antennepladen), men ogsaa for det andet 
Udgangspunkts Vedkommende, nemlig selve Vedhængene og de- 
res Befæstelsesmaade, synes mig ialtfald i dette Tilfælde Hetero- 
nomien at være tydelig. 

Slægtet Tanypus Meric. hörer, som bekjendt, til Chironomi 
derne og staaer Hovedslægten Chironomus meget nær, om den 
end selv danner en god, vel adskilt Slægt. Dette gjælder ikke 
blot for Imago men ogsaa for Larven og Nymphen, forsaavidt 
som vor eller ialtfald min Kundskab gaaer; dog herom maa jeg 
henvise til en senere Afhandling, som jeg haaber inden for lang 
Tid at kunne publicere, og jeg skal kun nu kortelig omtale Lar- 
vernes Antenner og disses Bevægelsesmaade. Allerede hos Slæg- 
ten Chironomus ere Larvens Antenner forholdsviis lange, men 
endnu længere blive de hos de her omtalte, mere frit levende 
Tanypus-Arter, hos hvilke de næsten naae Hovedet i Længde. 
Det er navnlig det förste Led eller Grundleddet, æ, som opnaaer 
en saa betydelig Længde, medens det fölgende eller de fölgende 
Led (f.8,4; 9 og 10,c) ere meget kortere, enten af dettes halve 
Længde (T. monilis, f. 10) eller endogsaa kun en femte Deel af 
Længden (7. varius, f.8 och 9). Formen af förste Led er no- 
get fladtrykt, baanddannet; det er ganske glat, uden Spor til 
Börster, kun med en ganske kort Vorte eller Papille, som sidder 
nær Yderranden i Midten af en tyndhudet Grube, og knap ra- 
dersögelse, blevet fundet Omtale værd. GERSTAECKER har heller ikke i sine 
Ber. f. 1865—66, hvor han referer Moxons Undersögelse (Zweite Håfte. p. 
97), berört dette Punkt. Den af Moxon kun med »gnat» eller »Culexə be- 
tegnede Fluelarve er sikkert en Tazypus enten T. monilis eller en anden nær- 
staaende Larve af denne Slægt. 

2 Entom. Tidskr. Stockholm. I. p. 147. Anm. og Trophi Dipt. p. 4. 
Anm. 

ger frem over Leddets Yderflade. Pladsen for denne Papille er 
forskjellig hos de to Arter, idet den hos 7. varius findes nær- 
mest Leddets Forende i en Afstand fra denne af omtrent en 
fjerde Deel af hele Leddets Længde, medens den hos T. moni- 
lis er indplantet langt længere tilbage, strax foran Leddets Midte. 
Det andet Led er mere trindt end förste, men da det er fire 
` til fem Gange saa smalt som dette, bliver det vanskeligt med 
Sikkerhed at afgjöre, hvorvidt Spidsen af det er afsondret som 
et særegent Led. Fra spidsen af förste Led udgaaer foruden 
andet Led et fladt, fortil. afrundet, klart Blad (f. 9 og 10, d), som 


Explicatio figurarum. 
Fig. 8—9. Tanypus varius FABR. 
> 8. Pars sinistra capitis, prona. 


a. Articulus basalis antennæ, trans cutem capitis pellucens; b. pars terminalis 
antennæ, libera; c. nervus antennæ, flexus; d. musculus retractor anten- 
næ; e. oculus; f. mandibula; g. maxilla; h. musculi priores oesophagi. 

Fig. 9. Antenna sinistra, prompta. 

a. Articulus basalis; b. papilla; c. articulus secundus et tertius; d. lamella 
appendicularis; e. particula vaginæ; f.- nervus; g. musculus retractor. 

Fig. 10. Tanypus monilis LINN. 

» 10. Caput, a latere sinistro exhibitum. 

a. Articulus basalis antennæ; b. papilla antennæ; c. articulus secundus et ter- 
tius antennæ; d. lamella appendicularis antennæ; e. musculus retractor 
antennæ; f. vagina replicata antennæ; g. labium; h. mandibula sinistra ; 
i. maxilla sinistra; k. oculus sinister. 

omtrent er dobbelt saa bredt og kun lidt kortere end andet Led, 
og endelig en lille, haarformig Griffel langs Midten af sidst- 
nævnte Blad. 

Dog langt mere end ved deres Længde og övrige Bygning 
udmærke de sig ved Evnen til at kunne trækkes tilbage heelt 
ind i Hovedet, idet de med deres Roddeel glide langs Oiets 
Inderside henimod Hovedets Bagrand. Ved Betragtning af Lar- ` 
ven i levende Live under Mikroscopet seer man derfor ogsaa, 
hvorledes enten den ene eller begge Antenner stadigt, hurtigere 
eller langsommere skydes ud og trækkes tilbage ind i Hovedet. 
Paa Fig. 9, som fremstiller den venstre Antenne hos 7. varius- 
Larven sees ogsaa en enkelt bred Muskelfiber, g, udgaae fra An- 
tennens Bagrand; denne Muskel, som fæster sig paa Baghovedet 
henimod dettes Side og Bagrand, udförer den tilbagegaaende 
Bevægelse, men savner Antagonist, idet den fremskydende Be- 
vægelse er en Udskydning eller snarere Udspröitning af Anten- 
nen, bevirket ved Tryk af Blodet paa Antennen og paa den 
Skede, som omgiver Antennen inde i Hovedet. Bevægelsesmaa- 
den er saaledes en lignende som den, hvormed Larvens Gang- 
been (pedes spurii) skydes ud og trækkes ind; kun at musculus 
retractor her gjennemlöber hele Benet og fæster sig til Spidsen 
af dette. Hele Antennens store Grundled er opfyldt af en Nerve 
eller nervös Masse, som bagtil udgaaer fra Supraoesophageal-Gang- 
liet og som opsvulmer stærkt kort for sin Indtræden i Antennen 
(f. 9 f.). Naar Antennen trækkes tilbage i Hovedet, bugter Ner- 
ven sig, og dens fortykkede Deel böier sig indefter henimod Ho- 
vedets Siderand, bagved Öiet. 


